ฟรันทซ์ ดยุกแห่งซัคเซิน-โคบวร์ค-ซาลเฟ็ลท์

ฟรันทซ์ ฟรีดริช อันโทน ดยุกแห่งซัคเซิน-โคบวร์ค-ซาลเฟ็ลท์ (Franz Friedrich Anton, Duke of Saxe-Coburg-Saalfeld) เป็นหนึ่งในบรรดาดยุกผู้ปกครองรัฐทือริงเงินจากราชวงศ์เว็ททีน เป็นพระโอรสในดยุกแอ็นสท์แห่งซัคเซิน-โคบวร์ค-ซาลเฟ็ลท์ กับเจ้าหญิงโซเฟีย อันโทเนียแห่งเบราน์ชไวค์-ว็อลเฟินบึทเทิล และยังเป็นพระราชบิดาในพระเจ้าเลออปอลที่ 1 แห่งเบลเยียม และทรงเป็นพระราชอัยกาฝ่ายพระราชชนนีในสมเด็จพระราชินีนาถวิกตอเรีย 

ดยุกฟรันทซ์ปกครองซัคเซิน-โคบวร์ค-ซาลเฟ็ลท์ ในฐานะแคว้นหนึ่งในจักรวรรดิโรมันอันศักดิ์สิทธิ์ แต่ภายหลังจักรวรรดิฯพ่ายแพ้ต่อกองทัพของนโปเลียนในยุทธการที่เอาส์เทอร์ลิทซ์ จักรวรรดิก็ถึงคราวล่มสลาย ดยุกฟรันทซ์สิ้นพระชนม์เมื่อ 9 ธันวาคม 1806 ซึ่งเพียงหกวันหลังจากนั้น ซัคเซิน-โคบวร์ค-ซาลเฟ็ลท์พร้อมกับเครือดัชชีแอร์เน็สท์ก็เข้าร่วมสมาพันธรัฐแห่งแม่น้ำไรน์ภายใต้อิทธิพลของฝรั่งเศส

 อ้างอิง 
 August Beck: Franz Friedrich Anton, Herzog von Sachsen-Koburg-Saalfeld. In: Allgemeine Deutsche Biographie (ADB) vol. VII, Duncker & Humblot, Leipzig 1877, p. 296.
 Carl-Christian Dressel: Die Entwicklung von Verfassung und Verwaltung in Sachsen-Coburg 1800 - 1826 im Vergleich, Duncker & Humblot, Berlin 2007, ISBN 978-3-428-12003-1.
 Christian Kruse: Franz Friedrich Anton von Sachsen-Coburg-Saalfeld: 1750 - 1806, in: Jahrbuch der Coburger Landesstiftung, Coburg 1995.

หมวดหมู่:ราชวงศ์เว็ททีน‎
หมวดหมู่:บุคคลจากโคบวร์ค